Hem pogut collir les nostres pastanagues Baby.\nEns ha fet molta il·lusió veure com anaven creixent poc a poc fins a poder-les agafar.\nEstaven molt bones. !!!!!!!!!\nFotos "Collita de pastanagues"\nLA LLETRA "L"\nHem canviat de lletra.\nLa decorem, pensem coses que tenen el seu so i els pintem perquè la classe estigui molt bonica.\nFotos " la lletra L"\nDECOREM LES BOSSES\nEstem decorant les bosses per poder emportar-nos a casa els nostres treballs d’aquest trimestre.\nAquesta vegada les farem amb ratlles i seran totes molt originals, boniques i diferents.\nFotos "Decorem bosses"\nAquí teniu uns videos on podeu veure com són les sessions de música.\nSortim al pati per cuidar les nostres pastanagues. Per regalar-les i veure com creixen.\nEncara no podem fer la collita perquè estan petitones.\nHem d’esperar més temps però ja tenim ganes de agafar-les.\nFotos "Més pastanagues"\nHa vingut en Lluís ha explicar-nos coses de la vida i obra de Vincent Van Gogh.\nHem jugat amb alguns dels seus quadres i per acabar hem reproduït l’últim quadre que va pintar.\nEns ha agradat molt !!!!!!!!!\nFotos "Van Gogh"\nHem començat les consonants i ja hem fet la P i la M.\nA més a més hem trobat moltes coses que sonen amb la lletra que volem treballar.\nFotos "La M"\nLES ESFERES I ELS CILINDRES\nHem buscat coses que poden rodolar i no es poden apilar.\nTotes les coses que teníem no servien i va ser molt divertit. Buscar i buscar tots junts,…\nEns agrada treballar en equip.\nFotos "Les esferes i els cilindres"\nAquest Sant Jordi hem fet molts tallers ... mireu com hem treballat.\nAl Museu del Gas ens han explicat quines coses podem fer a casa per reciclar.\nEs millor que ens dutxem a que ens banyem perquè gastem menys aigua. A l’hivern hem de tancar les finestres perquè no marxi l’escalfor i a la primavera obrir-les perquè entri aire fresc. I a la tercera activitat ens van explicar que cal reciclar al contenidor blau el paper, al groc el plàstic, al verd el vidre, al marró el menjar i al gris els bolquers.\nA més a més hem aprofitat i hem visitat el Mercat de Sabadell que estava molt a prop.\nI després de visitar el museu... a jugar!!\nFotos "Ens divertim"\nHem aprofitat Sant Jordi per anar a veure tots els llibres d’aquesta festa.\nEm pogut mirar molts contes diferents al voltant de tots els treballs que heu fet a casa per decorar la Biblioteca.\nFotos" La biblioteca de l'escola"\nBENVINGUT VAN GOGH\nFotos "Benvingut Van Gogh"\nHEM PLANTAT PASTANAGUES A DOS JARDINERES PERQUÈ SABEM QUE ALS CONILLS ELS AGRADEN MOLT.\nHAUREM D’ESPERAR QUE CREIXIN PER PODER MENJAR UN DIA LA NOSTRA COLLITA DE PASTANAGUES.\nI per acabar la tarda... ens mengem la "mona".\nAcaba el trimestre i arriben les vacances de Setmana Santa... i un any més, tots els nens i nenes hem fet la "Mona". Ens ha quedat boníssima!!\nEls nens/es de P4 hem sortit al pati a investigar amb les nostres lupes. Hem observat les plantes i les flors del nostre entorn. També hem fet servir la lupa binocular per veure com és una pastanaga per dins i per fora.\nAprofitem per ensenyar-vos més activitats de l’estona d’experimentació i us volem presentar la nostra taula de llum, ens encanta!!!!!\nCom cada any, seguim les ordres del rei Carnestoltes... i el darrer dia ens disfressem i ens ho passem d'allò més bé!!!\nTASTEM UNA FRUITA DE LA TARDOR\nAprofitant que ha arribat la tardor a P4 experimentem amb la magrana. Com és per fora? I per dins? La desgranem i la tastem!!!!!\nFotos "Fruites de la tardor"\nEL RAFA ENS HA ENSENYAT HA FER JOCS MALABARS MOLT DIFÍCILS.\nHEM ACONSEGUIT JUGAR AMB PILOTES, ANELLES I PLATS.\nHA ESTAT FANTÀSTIC !!!!!!!!!!!!!\nFotos " Taller de circ"\nJA SABEU QUE A L’ESCOLA HA VINGUT EL REI MAG I ENS HA PORTAT JOGUINES PER LA CLASSE.\nMIREU COM JUGUEM !!!!!!!!!!\nFotos "Les joguines dels reis"\nLA "O" I LA "E"\nJA CONEIXEM TOTES LES VOCALS.\nFALTAVEN LA O I LA E QUE A CONTINUACIÓ PODREU VEURE.\nFotos"La O i la E"\nDurant aquesta darrera setmana del trimestre i a punt de començar les festes de Nadal, els nens i nenes de P4 hem fet cagar el Tió. Ens ho hem passat molt bé i ens ha cagat un regalet i moltes xuxes!!


Hisenda espanyola llença una nova eina per detectar els falsos trasllats de residència de contribuents\nL'Agència Tributària estaria vigilant a 126 persones\nVista aèria de les parròquies d'Andorra la Vella i Escaldes-Engordany. ARXIU ANA\nAndorra la VellaHisenda espanyola ha posat en marxa la seva nova eina per vigilar a les persones adinerades que simulen viure a l'estranger. Aquesta nova eina es basa en una anàlisi massiva de dades (big data) que controla a 126 persones amb importants patrimonis per esbrinar si resideixen a l'estranger o no, segons informa el mitjà espanyol El País. Amb el big data, hisenda ja compta amb una eina capaç de creuar al voltant de 70 fonts diferents d'informació per detectar els falsos trasllats de residència de contribuents a altres països, com podria ser el cas d'Andorra on ja s'hi han traslladat diferents esportistes, artistes o youtubers.\nLa normativa espanyola estableix que és necessari viure com a mínim la meitat de l'any a l'estranger per ser considerat resident fiscal a l'estranger i no haver de pagar els impostos a Espanya. De fet, Andorra, tot i que ja no és un paradís fiscal, té uns tipus d'interès molt més baixos que els quins hi ha a Espanya i per aquest motiu diferents personatges públics han decidit traslladar-se fins al Principat. L'IRPF a Espanya pot arribar al 47% i a Andorra el màxim és del 10%.\nDe fet, que el famós youtuber 'El Rubius' es traslladés a Andorra, de la mateixa manera que ho han fet diferents youtubers del país veí del sud, ha tornat a obrir el debat sobre el pagament d'impostos dels grans creadors digitals.\nEts resident al país? La Hisenda espanyola també està pendent del teu Instagram\nhisenda impostos youtuber


“Ara sí que ja vivim instal·lats de ple en una distopia” - CATzona\nEl 2010, la recessió del 2008 va tocar sostre, però Claudia Casanova (Barcelona, 46 anys) va trobar que era un bon moment per encetar el seu projecte literari. Llicenciada en Econòmiques, escriptora —la seva última novel·la és Historia de una flor (Ediciones B); la primera va ser l’exitosa La dama i el lleó (Planeta)—, i des del principi vinculada al sector del llibre —com a lectora i traductora abans de portar segells com Paidós—, Casanova cita el seu admirat William Goldman, autor d’un best-seller de la casa, La princesa promesa, quan algú li parla de com s’hi va atrevir. “Ningú sap res”, diu, i la cita encaixa amb el moment actual. Just abans que les llibreries tanquessin, Ático de los Libros, que ha publicat uns 90 títols (una vintena en català a Àtic dels Llibres), llançava un dels assajos de l’any, Tres mujeres, de Lisa Taddeo, i la primavera, amb una biografia de Lenin, el Peaky Blinders de Carl Chinn i Hacia las estrellasde Mary Robinette Kowal (premis Hugo i Locus Nébula, els més cobejats de la fantasia i la ciència-ficció), pintava molt bé. I encara ho fa, diu l’editora, sempre optimista, des del seu confinament al barri del Congrés de Barcelona. “La situació està magnificada pel drama global, però no és gens aliena a com hem anat treballant fins ara, amb la possibilitat d’impagaments per part de proveïdors que podien fer que la cosa s’enfonsés en qualsevol moment. Som una editorial de guerrilla. Sempre hem estat instal·lats a la prudència, i sempre ho estarem”.\ncoronavirusCoronavirus Covid-19Crisi econòmicaCrisi econòmica coronavirus Covid-19culturaescriptorsliteraturaMalaltiesMedicinaRecessió econòmicasalut


«A Mallorca no poden estar oberts més d'un centenar de museus»\nJoana Maria Palou, directora-conservadora del Museu de Mallorca\nFrancesc Gost | 24 novembre 2007\nJoan Maria Palou Sampol (Montuïri, 1952) és llicenciada en Història d'Art per la Universitat de Barcelona i tota la seva tasca professional ha anat lligada sempre al món dels museus. Pertany al Cos Facultatiu de Conservadors de Museus de l'Estat i des del 1980 treballa al Museu de Mallorca, del qual és la seva directora des del 2002.\n-La gent encara ignora la vertadera funció d'un museu?\n-Tots els museus del món tenen la mateixa funció, que és conservar per estudiar, per investigar i per difondre. La base d'un museu són els objectes, però l'objectiu no és conservar-los i res més, sinó tenir en compte la seva condició de document històric, per a continuació donar-los a conèixer -a través d'exposicions temporals o permanents- a investigadors i al públic en general. Els museus són, al cap i a la fi, centres de referència. En el cas del Museu de Mallorca, per exemple, quan qualque investigador necessita informació sobre la història i la cultura de la nostra Illa, es dirigeix a nosaltres.\n-Com definiríeu l'oferta museística de Mallorca?\n-Nosaltres creim molt en un concepte de museu entès com un espai públic, un lloc de trobada i de relació i que pot acollir tertúlies, concerts, col·loquis... Aquesta visió del museu és poc coneguda i valorada a Mallorca, sobretot perquè aquí no hi ha realment una cultura de museu, la gent no sap molt bé perquè serveixen. Devora això, hem de pensar que a Mallorca hi ha actualment una saturació de museus i col·leccions -més d'un centenar a tota l'Illa-, la qual cosa demostra que alguna cosa falla en el nostre panorama museístic, ja que és evident que una societat com la mallorquina no pot mantenir actius tants de museus.\n-Cada dia hi ha menys gent que va als museus?\n-Com he dit abans, no hi ha una cultura de museu a Mallorca, i això es tradueix en una baixa afluència de públic, quan tothom té assumit, en canvi, que si va a París ha de visitar el Louvre o a Bilbao, el Guggenheim. I si els museus no es visiten, una societat no els pot mantenir, perquè són cars, de fet tant o més que un centre escolar. La responsabilitat que això passi és, en primer lloc, dels professionals que hi feim feina, perquè no hem sabut crear aquesta cultura de museu, i també -lògicament- dels responsables polítics, que no veuen la necesitat d'haver de potenciar una oferta que la gent no demana. Jo pens que molts de polítics també desconeixen quina és la vertadera funció d'un museu.\n-A la part forana sorgeixen els museus com a bolets...\n-Hi ha una certa banalització en tot aquest procés d'obrir tants de museus als pobles -gairebé cada setmana sembla que n'obrin un de nou- i sobretot quan molts d'ells estan dirigits quasi exclusivament a atreure turistes, la qual cosa és una perversió del que realment representa un museu, que ha de servir per cohesionar la societat dins el seu àmbit d'influència, a més de servir com a element d'instrucció pública. Com és possible que un poble tingui dos o tres museus? És absurd.\n-Que s'hauria de fer perquè Mallorca tingués una oferta museística com pertoca?\n-En primer lloc, aplicar la vigent Llei de museus, que està vigent des del 2003 i a la pràctica no s'aplica, desenvolupant els instruments que l'esmentada llei preveu. També s'hauria d'analitzar l'esforç inversor que ha de dur a terme l'administració, perquè és un fet que hi ha museus que no importaria que hi fossin i en canvi n'hi ha d'altres que seria urgent que existissin. Per exemple, com és possible que a una comunitat insular com la nostra no hi hagi un Museu de la Mar? o el Museu de la Ciència i la Tecnologia? Seria imprescindible recuperar aquest patrimoni marítim o industrial, perquè cada dia que passa aquest es perd i ja no es pot recuperar.


El Síndic denuncia l'excés d'usuaris al centre de menors de Girona i exigeix solucions - Diari de Girona\nEl Síndic denuncia l'excés d'usuaris al centre de menors de Girona i exigeix solucions\nEl defensor assegura que l'equipament vulnera la normativa de forma «flagrant» a l'acollir el doble d'usuaris permesos\nacn/ddg 23.12.2018 | 23:07\nImatge exterior del centre de la Misericòrdia de Girona ACN\nImatge exterior del centre de la Misericòrdia de Girona\nEl Síndic de Greuges denuncia que la sobreocupació en el macrocentre de menors de Girona vulnera de manera «flagrant» les normes de qualitat establertes. L'equipament -que consta d'una part pública gestionada per la Direcció General d'Atenció a la Infància i l'Adolescència (DGAIA) de la Generalitat i una de privada- acull prop d'un centenar de joves, el doble dels previstos. Per això, l'ens dirigit per Rafel Ribó insta al centre públic Misericòrdia i al privat Oikia a corregir la situació, ja que l'actual «contravé els estàndards de qualitat residencial i propicia la segregació».\nEn una resolució que va donar a conèixer ahir l'agència de notícies ACN, el defensor del poble demana que s'especifiquin quines mesures es prendran i en quin sentit. En el mateix sentit, des dels sindicats es considera «insostenible» la situació i es demana que la Generalitat prengui mesures i doti de més recursos aquests equipaments.\nEl toc d'atenció del Síndic de Greuges als centres de menors Misericòrdia (públic) i Oikia (privat) de Girona consta d'una resolució entregada als dos espais perquè adeqüin el nombre d'usuaris que tenen als estàndards de qualitat que exigeix la llei. I és que, segons esgrimeix l'ens en una resolució, actualment hi ha prop d'un centenar de joves quan l'espai està pensat per un màxim d'una cinquantena. Tot plegat, diu el Síndic, «contravé de manera flagrant» la qualitat del servei que es dona als menors.\nDe fet, el text alerta de l'impacte que suposa «la manca de recursos» per aquests joves per part de l'Administració, ja que pot derivar en «problemes conductuals» i amb els vincles afectius, a més de suposar una «vulneració del dret a la recuperació física i emocional d'aquests infants i adolescents».\nEls sindicats també han posat el crit al cel. Des de la CGT assenyalen que la situació és «insostenible» i exigeixen que la Generalitat posi els recursos necessaris. «No volem més cops a l'esquena, el que cal és augmentar el pressupost dels centres», remarca el membre de la CGT, Ruben Mora.\n«Una sobreocupació evident»\nEls treballadors ja van denunciar que els dos espais junts i allunyats de la ciutat significava un greuge i van qualificar l'equipament de «macrocentre». Aleshores, el Govern va explicar que estava pensat per a un màxim de 50 joves -20 al centre Oikia i 30 al Misericòrdia.\nTot plegat fa que ara per ara hi hagi prop d'un centenar de joves entre els dos espais, el que suposa una «evident sobreocupació». «Estem davant d'un hospici i no d'un centre de menors», denuncia Mora.\nEl Síndic de Greuges ha demanat que la Generalitat i els responsables dels dos espais «prenguin les mesures necessàries» per corregir la situació, i també volen saber en quin sentit es prendran.\nEls sindicats per la seva banda també reclamen «rapidesa i diligència» tant al Departament d'Afers Socials i Família, com a l'Ajuntament, que va aprovar una moció per posar fi al macrocentre de menors. Mora considera que ni l'equip de govern municipal de Marta Madrenas a Girona ni la DGAIA «han fet res» per tancar el macrocentre. «Tot i que el Síndic ha fet arribar diverses resolucions oposant-se al macrocentre, però cap d'aquestes ha tingut resposta per part de la DGAIA», ha lamentat Mora.\nCentre de menors Misericòrdia


Els Pets tornen amb "Agost", una casa amb una ambientació diferent a cada habitació\n"Agost", el desè disc d'Els Pets, ja és a la venda. Els de Constantí tornen a l'escena musical amb un àlbum on es deconstrueixen les cançons a partir de plantejaments no obvis i que el cantant i compositor Lluís Gavaldà defineix com una casa en la qual cada habitació té una ambientació diferent. El disc més rocker dels tarragonins afegeix influències clàssiques a cançons de pop amb forta presència de guitarra i piano tractades des de l'òptica nord-americana. La gira comença el 23 d'abril a Salt.\nDesè disc dels de Constantí\n14/02/2004 - 00.00 Actualitzat 14/02/2004 - 12.31\nL'agost és el mes de l'any on valores els petits detalls que necessites per ser feliç, diu Gavaldà, i, per això, ha estat el nom escollit per a l'últim disc d'Els Pets. Produït pel nord-americà Brad Jones, "Agost" suposa un pas més enllà en la trajectòria del grup català amb més vendes cantant en la seva llengua, i el fil argumental de l'àlbum es troba en "visions que aporten la cara i la creu d'una mateixa història", com en "La colla" i "Descafeïnat" o "Per què no vens", "Bocins de tu" o "Fàcil". El nou disc és un intent de fugir dels llocs comuns de la típica cançó d'Els Pets i s'hi inclouen pinzellades franceses, mediterrànies i italianes a partir de la presència d'acordions, un quartet de corda o flauta dolça. Gavaldà, que admet que després de la publicació del recopilatori "Malacara" i del llibre biogràfic "Cara a cara" van iniciar un període de reflexió que els fa gaudir "cada instant més" que als seus inicis, es felicita per haver guanyat un nou públic jove després de "Bon dia" i haver-lo mantingut després, en iniciar la seva maduresa amb "Sol", situació poc freqüent a l'estat espanyol amb els artistes de pop. Ells ho atribueixen a la seva "reinvenció contínua". També ressalta que el positivisme d'"Agost" es contraposa amb "Sol" i "Respira", marcats per la mort de Marc Grau i fan de l'àlbum un "producte de la calma que deixa bon gust de boca malgrat ser inconformista i nostàlgic". Els Pets iniciaran el 23 d'abril a Salt la gira de presentació d'aquest nou àlbum. La gira s'allargarà fins al 30 de setembre i a dalt l'escenari no hi faltaran Les Llufes. La banda, però, estrenarà escenografia i vestuari i se centrarà en el nou material i en revisions de velles peces. Tot i això, Gavaldà ja ha avançat que no tornaran a tocar en directe algunes cançons mítiques del grup, com "Menja avellanes", "Munta-t'ho bé" o "Vaig venir a la festa", i que en deixaran reposar altres com "S'ha acabat", "Vespre" o "Tarragona m'esborrona".


En el marc de la Setmana del cervell oferim varies xerrades divulgatives dirigides a joves!\nLes xerrades són online i gratuites!\nDimarts 16 de Març a les 18h\nEstilos de vida y salud cerebral en la edad avanzada\nDr. David Bartés-Faz (BBS_LAB)\nDimecres 17 de Març a les 11h\nEs pot investigar el Cervell utilitzant la Realitat Virtual?\nEn Bruno Porras, investigador de l’Institut de Neurociències de la Universitat de Barcelona ens explica la seva experiència investigant temes de Salut Mental utilitzant mecanismes de Realitat Virtual! Podreu escoltar la seva experiència i fer-li totes les preguntes que vulgueu!\nDijous 18 de Març a les 10h\nFora de cervell\nÉs el teu cervell capaç de desxifrar el següent?\nVlos paosr al líimt el teu cveerll? vlos psaor a pvora els tues setnits? Ceurs que suerarpas el rtepe? la retaliat és cnofsoa i enagnysoa, plnea de tpamres i praanys capçoas d’aletarr la nsorte peercpicó de la raletiat. Artveeix-te a deasifar els lítims de la tvea mnet! Dievrtiex-te i apèrn dles erorrs i líimts dles que el nsorte cvreell es pesra conítunmaent. El cvreell és un ògarn fasnciant, cpaaç de rezailtar tsequas irceibnles!\nNo us perdeu aquesta xerrada, impartida per Marc López – investigador de l’Institut de Neurociències de la Universitat de Barcelona- de 30 minuts sobre les limitacions, esbiaxaments i fal·làcies lògiques que el cervell humà desenvolupa i seguidament 30 minuts sobre jocs de lògica i il·lusions òptiques explicant quins mecanismes intervenen.\nDuració 1 hora.


La FEEC participa a les diferents activitats de l’11 de Setembre | FEEC – Federació d'Entitats Excursionistes de Catalunya\nIniciEsdevenimentsActivitats culturalsLa FEEC participa a les diferents activitats de l’11 de Setembre\nLa FEEC participa a les diferents activitats de l’11 de Setembre\nA partir de les 9 hores\nLa Federació d’Entitats Excursionistes de Catalunya participarà en els diversos actes organitzats per la Diada Nacional de Catalunya de l’11 de Setembre a Barcelona.\nEl president de la FEEC, Jordi Merino, acompanyat per membres de la Junta Directiva i pel representant territorial de la vegueria del Barcelonès, Ramon Tornero, participarà a la ofrena floral al monument de Rafael Casanova a les 9 del matí.\nA la tarda, la FEEC i les entitats excursionistes i clubs esportius de muntanya participaran en el tram 2 de l’esport català de la Via Lliure a la República Catalana, manifestació convocada a l’avinguda Meridiana de Barcelona.\nMostra d’Entitats dels Països Catalans\nLa FEEC també estarà present amb un estand propi a la Mostra d’Entitats dels Països Catalans organitzada per la Gent de la Terra al passeig de Lluís Companys, davant de l’Arc de Triomf de Barcelona. La Mostra d’Entitats, que comença ben d’hora i acaba al vespre, vol ser una exposició àmplia i explícita de treballs i projectes al voltant de la nació catalana, la seva societat i la recerca de les seves llibertats individuals i col·lectives.\nAquesta entrada s'ha publicat en Activitats culturals, Activitats socials, General el 02/09/2015 per Núria Casaldàliga.


Recuperació de la vegetació de ribera a la Sèquia de Sils – Fundació Emys\nRecuperació de la vegetació de ribera a la Sèquia de Sils\nFINAL: Setembre 2020\nO1. Recuperar la vegetació de ribera a la Sèquia de Sils per:\nRecuperar els hàbitats de bosc de ribera\nMillorar l’hàbitat de l’herpetofauna present.\nReduir l’impacte de l’erosió.\nReduir i tamponar la oscil·lació de temperatura especialment a l’estiu.\nO2. Posar en pràctica diferents tècniques de control de vegetació invasora i de recuperació de la vegetació de ribera per a l’espai de l’estany de Sils.\nPRESSUPOST TOTAL DEL PROJECTE: 42.000,00€\nLa sèquia de Sils és una infrastructura de drenatge que es va crear per a l’assecament de la zona dels estanys de Sils. Es tracta d’un espai fluvial artificial que neix a continuació de la riera de Santa Maria, provinent de Caldes, i desemboca a la riera de Santa Coloma. A banda de la seva funció com a canal de drenatge i per a prevenir inundacions, també ofereix un hàbitat interessant per a un ampli ventall de biodiversitat potencial: des de la vegetació de ribera, incloent especies de flora singulars com el lliri de neu (Galanthus nivalis), el marcòlic (Lilium martagon) o la prímula (Primula veris), fins a diverses espècies de fauna d’interès com la tortuga de rierol (Mauremys leprosa), la tortuga d’estany (Emys orbicularis), el blauet (Alcedo attis), l’anguila (Anguilla anguilla), l’espinós (Gasterosteus aculeatus), o la llúdriga (Lutra lutra). Malauradament, l’hàbitat de la sèquia es troba molt degradat, amb una inexistència gairebé absoluta de vegetació de ribera, i amb pocs elements naturals que li donguin heterogeneïtat, la qual cosa afavoriria la biodiversitat.\nEs per això que Fundació Emys proposa un acord de custòdia fluvial a l’ACA (l’Agència Catalana de l’Aigua), amb l’objectiu de promoure actuacions de millora de l’hàbitat en l’espai. El present projecte té com a objectiu eliminar la canya americana de la ribera de la sèquia i promoure la recuperació de la vegetació de ribera mitjançant diferents tècniques: la revegetació amb sistema Cocoon, la sembra de llavor silvestre, la plantació d’arbusts i tècniques de bioenginyeria com les feixines o les estaques vives. Totes aquestes mesures, a banda de buscar la recuperació de la vegetació riberenca, també busquen consolidar els tal·lusos, i comparar les metodologies més adients per a continuar amb la recuperació de la vegetació de la sèquia en tota la seva longitud. A banda, també es realitzaran dues campanyes de captura de tortugues exòtiques, ja que la sèquia és un espai molt interessant per a la tortuga d’estany i de rierol, però s’hi detecta una gran presència de tortuga de florida. En aquest sentit també es promouran punts d’insolació per a les tortugues, millorant així les condicions de l’hàbitat per a l’espècie.\nPlantació de 330 arbres i més de 500 arbusts\nEliminació d’almenys 1200 m2 de canya americana\nInstal·lació d’elements de bioenginyeria per protegir els marges de la sequia\nRetirada de tortugues invasores de l’espai\nCreació de punts d’insolació per a la tortuga d’estany\nInstal·lació d’un cartell divulgatiu\nCreació d’un video resum d’1 minut\nPrevAnteriorAfectació del 0,5% de l’IBI destinat al medi natural\nSegüentPrevenció del malbaratament alimentariNext


Com funciona | Famílies\nDonat que la realitat que vivim, sentim, creem i reformulem constantment, assenta els seus fonaments en una societat de consum es fa necessari reflexionar sobre la nostra posició al respecte, sobre les conseqüències i les possibles responsabilitats a l’hora de reclamar canvis socials i opcions alternatives al respecte.\nDavant d’aquests requeriments, la COMISSIÓ DE FAMILIES ha creat aquesta proposta per intentar propiciar un canvi de la societat a través del consum responsable, apel·lant a les persones i als seus hàbits consumistes.\nEs tracta de crear una cadena que permeti oferir allò que ja no ens fa servei a nosaltres però que encara té possibilitats d’ús en un altre lloc, de manera que passi d’una llar a una altra allargant així la seva vida útil. La roba del nostre fill o filla que ha quedat petita, la bicicleta arraconada al garatge, una taula d’escriptori que ens canviem, un casc o un ventilador que surt fent neteja del traster, … tot pot tenir cabuda en aquest espai!\nAquí, però, no només oferirem objectes purament materials sinó que podrà ser un punt de trobada d’altres oferiments de caire més conceptual; qui ofereix la seva furgoneta per ajudar a traslladar alguna cosa, qui ofereix ajuda per a formatejar un ordenador o un oferiment sobre unes entrades al teatre que l’interessat no podrà fer servir podran ser també oferiments que trobarem en aquest racó.\nAlhora, però, hem creat un espai de demandes on podrem fer una crida d’alguna cosa que necessitem ja sigui de manera puntual o de forma indefinida. Qui vol anar a la neu i busca que algú li deixi un trineu per a un cap de setmana, qui vol introduir-se en l’art del pa i demana si algú té una panificadora en desús per un temps, qui busca un anorac per una sortida o qui demana ajuda per fer quelcom són exemples del que trobarem en aquest espai.\nPropostes com aquesta n’hi ha moltes però cap en un dels microsistemes més propers que tenim; l’escola. Serà aquí, dins aquesta petita comunitat on, d’una manera propera i directa, ens ajudarem els uns als altres, aportarem el nostre petit gra de sorra per frenar aquesta gran roda consumista i ens coneixerem un xic més; mares, pares, mestres,…tothom qui formi part d’aquesta comunitat educativa.\nQualsevol persona de la comunitat educativa de la nostra escola interessada en fer un oferiment, en crear una demanda o respondre a una oferta o demanda, enviarà un correu electrònic a cadena@escolalamaquinista.cat amb les dades rellevants per l’anunci detallant el màxim possible les informacions per tal que tothom es pugui fer una idea clara del que s’anuncia: nom, descripció, fotografia, etc, així com del que es demana. Així mateix, la persona farà constar les seves dades bàsiques (nom, correu, telèfon, curs del fill/a) per si cal que ens posem en contacte amb ella.\nUna sol.licitud d’una de les ofertes a través de la cadena tindrà prioritat respecte altres vies que l’ofertant hagi realitzat per fer la donació.\nCada oferta es publicitarà i s’adjudicarà en el termini d’una setmana. Si hi ha més d’una persona interessada en una mateixa oferta material l’assignació es realitzarà per sorteig.Tanmateix hi haurà ofertes que romandran vigents sense data final d’assignació donat el seu caràcter no material (oferta d’ajuda, de coneixements, etc.).\nSuggeriments i/o dubtes\nSi tens algun suggeriment, dubte o en vols saber més et pots posar en contacte amb la Comissió de Famílies-Cadena de cessions a cadena@escolalamaquinista.cat


Opinió amb independència. Divendres, 22 de juny de 2018 01:24 h\n674 lectures Cap comentari\n11 de juny de 2018 20:21 h\nEl càrrec de ministre d’Exteriors espanyol dona ales. Ales de defensor pel món d’un imperi on antigament no es ponia mai el sol, i on ara el brillant astre gairebé no vol ni sortir. El ministre Margallo, que de vegades fins i tot donava símptomes de racionalitat comparat amb la resta del primer govern Rajoy, es dedicava dia sí, dia també, a inflamar els ànims amb els seus comentaris, tot creant discòrdia, odi cap als catalans a Espanya, i independentistes a Catalunya. Doncs bé, la segona part d’aquesta comèdia (auto)burlesca arriba ara a totes les cartelleres amb Josep Borrell com a ministre d’Exteriors.\n4 de juny de 2018 23:42 h\nSánchez fa un primer gest per continuar l’escalada\nJosep Borrell. Aquest serà el nou ministre d’Exteriors espanyol. Quota catalana o no, el gest de Pedro Sánchez escollint Borrell per un dels departaments on la lluita entre Catalunya i Espanya és més ferotge no ajuda a desescalar. Ans al contrari, Borrell ha estat un dels líders de l’ala més dura contra la independència durant tot el procés, però especialment al voltant de l’1-O. El discurs de Borrell és molt més propi de Ciutadans que del PSOE -i, per descomptat, del PSC- pel que fa a la qüestió territorial.\n689 lectures Un comentari\n18 de desembre de 2017 22:52 h\nSetmana electoral a Catalunya. Només dos anys després del 27S, Catalunya s’enfronta a una votació que pot canviar de debò el rumb del país. Potser no a curt termini si surten vencedors els independentistes, però potser sí si els unionistes són capaços d’imposar-se. Les poques enquestes disponibles (‘El Periòdic d’Andorra’ i ‘The National’, d’Escòcia) no asseguren la majoria per l’estat independent, tampoc són clars sobre qui serà el primer partit. Esquerra és a la ‘pole position’, però Ciutadans i Junts per Catalunya podrien arrebatar-li un lloc que tenia assegurat abans de l’empresonament d’Oriol Junqueras.\n1119 lectures Un comentari


Els ciutadans de Bétera s’assabenten del funcionament del compostatge casolà – BÉTERA – toda la información del Bétera, Valencia\nEls ciutadans de Bétera s’assabenten…\nAhir dimecres, 15 de juliol, el Club Social de Mas Camarena va acollir una xarrada informativa per a la ciutadania de Bétera en la qual el Departament de Comunicació del Consorci València Interior va explicar tot el necessari per a començar a realitzar compostatge casolà per part de les veïnes i veïns del nostre municipi.\nAquesta acció forma part de les actuacions que s’estan duen a terme per a la millora del sistema de gestió de residus, buscant solucions que reduïsquen l’impacte ambiental i al seu torn donen suport a l’economia circular. A la cita van acudir diversos membres de l’equip de govern, entre ells l’encarregada de l’àrea de Medi Ambient i el seu equip tècnic, així com uns quants ciutadans i ciutadanes de tota la localitat interessats compromesos amb el Medi Ambient i en millorar la gestió de residus.\nLes ponents de la xarrada van informar dels avantatges de tindre aquesta eina a casa en diversos aspectos.\nDesprés de la xarrada, els allí presents van poder optar a una de les composteres que entregarà el Consorci València Interior. No obstant, les persones interessades poden emplenar un full d’inscripció següent: cartelCompostaje_Cast_Form i enviar-lo a l’adreça de correu electrònic medioambiente@betera.es.


Via Yahoo! Noticias llegeixo que Yahoo Inc. ha decidit reduir notablement (de 13 mesos a 3 mesos) el període de retenció de les dades personals dels usuaris d’aquest buscador. Sembla que les pressions de les autoritats nordamericanes i europees sobre els buscadors comencen a fer efecte, i és de desitjar que la decisió de Yahoo obligui a Google i a la resta, a prendre una decisió similar.\nLes dades que proporcionem als buscadors són moltes i molt diverses, un arsenal d’informació personal que s’escapa absolutament del nostre control i que nosaltres mateixos incrementem dia a dia fins a dibuixar un perfil precís de què ens interessa, què volem, qui som. Els temes de les nostres recerques, les pàgines que visitem, la informació sobre el nostre ordinador, la nostra adreça IP, la publicitat que visitem… tot queda en mans d’aquests proveïdors de serveis de cerca.\nLa preocupació de les instàncies europees, i la seva posició al respecte, es pot llegir en un dictamen d’abril de 2008 elaborat pel Grup de treball de l’art. 29.\nLa complexa relació entre la protecció de dades i les funcions dels buscadors no s’acaba amb la qüestió del temps de conservació de les dades, és evident, però en qualsevol cas la decisió de Yahoo és un pas important cap a una actitud més respectuosa amb els drets dels usuaris dels buscadors, que ho som tots.


“Clientela” emprenyada” | elsot.cat\nFa uns dies que el Pressupost municipal de l’exercici 2021 va quedar aprovat definitivament. Com hom sap, un pressupost esdevé un full de ruta per ordenar i gestionar ingressos i despeses de forma coherent i amb previsió. En aquest marc, doncs, les prioritats i projeccions són opinables.\nAra bé, el que excedeix aquest marge de discrepància en els comptes públics, és acusar a qui els confecciona d’utilitzar-los per fer “clientelisme”. Dit d’altra forma : utilitzar recursos de totes i tots per gratificar i comprar suports. L’autora de la desagradable teoria de “fidelització de clients” és la regidora de Junts per Catalunya Sra. Míriam Casaramona. En el ple de debat del Pressupost va deixar anar, referint-se al govern municipal, de forma des acomplexada i amb tota l’alegria del món : “lamentem profundament la seva estratègia clientelar a l’hora de relacionar-se amb el teixit associatiu”.\nUna frase, una acusació que, tenint en compte l’origen i intencionalitat, es podria haver deixat en el calaix atapeït de la indiferència. Però fa pocs dies, parlant amb un representant del teixit associatiu, em referia l’episodi i mostrava el seu enuig per la seva condició imposada i impostada de “client”. Jo vaig pensar, entre mi, que la condició humana mostra resiliència des dels principis de l’espècie en molts dels seus comportaments i actituds. Perduda en la nit dels temps, hi ha d’haver aquella primera sensació de ser objecte d’una ofensa colateral, innecessària i sorprenent en una discussió de tercers. Desconec que diu l’antropologia sobre l’element psicològic i reactiu que, en català, ens porta a la forma expressiva “ja he llepat !!”, quan algú es veu immers al mig d’un jardí que no ha demanat visitar. Aquest, diguem-ne, “mal rotllo” que generen “las malas lenguas que de mi murmuran” com diu una seguiriya flamenca, es veu exponencialment incrementat quan resulta que surts esquitxat d’una polèmica que no has originat i tampoc participat.\nVaig convidar al representant de l’entitat a fer arribar el seu malestar a la regidora que ha creat, en el nostre imaginari local, aquest nou “club de clients”. També vaig proposar-li fer arribar adjunt al seu sentiment – que a banda d’emprenyat supurava frustració – encertades reflexions que em va fer sobre la dignitat. El xicot – em permeto la llicència descriptiva perquè li trec més de vint anys d’avantatge en edat – se’l veia dolgut. Em parlava de la voluntat de servei desinteressat al poble o de l’educació en la convivència de nenes i nens en el món de l’esport. En definitiva, idees i reflexions perfectament exportables, independentment de l’àmbit de treball, a qualsevol tasca de les entitats i associacions del poble.\nEl “buidat de pap” va acabar amb una encertada, i prou fonamentada, defensa de l’obligació que tenen els ajuntaments en donar suport al teixit associatiu per tal de poder fer molta i diversa feina, en benefici de la gent del poble.\nPerò crec sincerament, que el missatge més entenedor per la Sra. Casaramona el va deixar anar al final de la conversa i va ser d’aquest literal : “Mira Coll, jo no sé a qui votaré. Però no ho faré mai com a “client” de ningú”. Ens vàrem acomiadar entremig de simetries comparatives en forma de dita castellana, on es parla d’ algú que creu que tothom és de la seva condició. Vaig pensar…un “client” lògicament (antropològicament) emprenyat.\nRegidor del Grup municipal de JUNTS per SANT QUIRZE-ERC


No mixte – Fragmentos de interior\nFa dues setmanes vaig escriure un text que duia per títol Totes les vides, per poder aprofundir una mica en la polèmica que hi ha sobre si les dones trans han de ser subjecte polític o no del feminisme.\nAvui parlo dels espais no mixtes, que alguns encara demonitzen, però que s’acaben convertint en espais confortables per a moltes persones. Quan parlem d’un espai no mixte no parlem d’un espai en què els homes hi són vetats sense motius. Parlem d’espais no mixtes per generar confiança entre les persones que hi són, i les persones que hi són han de poder ser moltes i variades, amb un nexe comú: que són víctimes de l’heteropatriarcat.\nTot allò que l’heteropatriarcat discrimina, jutja, invisibilitza i maltracta ha de tenir cabuda en l’espai no mixte: aquesta és la lògica amb que es determina qui hi pot ser i qui no a la zona no mixta de les manifestacions del 8M. I és la lògica que jo utilitzo per identificar què és i què no és subjecte polític del feminisme o, almenys, del que em representa.\nSi la teva vida, la teva existència i la teva experiència és menystinguda pel sistema heteropatriarcat, ets subjecte de l’espai no mixte i del feminisme. Això no vol dir que ens haguem d’uniformar. Dintre d’aquest subjecte polític hi ha interseccions que són, per a mi, més importants que el purisme biològic que no entén de vivències. És més senzill: la definició parteix més aviat del que no ets. Si no ets un home privilegiat, cishetero, testosterònic i blanc, probablement el feminisme farà seva la teva lluita. És així com entenc jo la meva pràctica feminista.\nEl feminisme que em representa està subjecte no tant al gènere com a una mirada transformadora de la societat: la coeducació, la reforma horària, la redistribució de la riquesa, la responsabilitat de cures, l’urbanisme amb perspectiva de gènere, la cultura amb quotes, les mesures correctores de col·lectius minoritzats, la feminització del poder, la recerca especialitzada. Aquest és el camí ample per on transito. És el subjecte polític de tot el que em proposo canviar. Ja ho sé, ja, que tinc feina.\n08/07/2020 by Jenn Díaz


Empresa del mes: La Cabra Estudi ~ A Manlleu Fem Xarxa\nAmb una trajectòria professional de més de 17 anys formant part d’equips creatius de Barcelona, la dissenyadora gràfica Marina Redolad crea el 2018 la marca LA CABRA ESTUDI a Osona. Un servei de disseny gràfic dirigit a agències de comunicació, entitats i client directe. Crear una bona reputació de marca, assolir objectius i augmentar els resultats són les necessitats dels seus clients.\nPer això, LA CABRA ESTUDI aporta una visió creativa als seus encàrrecs per tal que el disseny final tingui un missatge clar i coherent. Treballa des de la recerca d’un bon nom de producte fins a la creació del logotip, identitat corporativa per a empreses, infografies, invitacions per casaments, etc.\nLA CABRA ESTUDI ens parla del disseny de Km 0. No tan sols el producte que ofereix és important sinó també on el fa. És per això que la podem trobar al Coworking Lab Manlleu, creant sinergia amb altres emprenedors i sectors.\nLa Marina explica que compta amb proveïdors locals i que valora en parts iguals tant la qualitat del producte final com la implicació del proveïdor durant tot el procés: “comptem amb proveïdors que segueixen molt de prop el material que els donem per imprimir. Creiem que és el factor humà el que aporta valor.”\nLA CABRA ESTUDI permet crear un entorn de treball personalitzat i compromès amb cadascun dels encàrrecs. Estableix una relació proactiva en totes les fases del projecte, buscant una producció local i oferint solucions sostenibles als seus encàrrecs. Gràcies a aquests valors i a la seva versatilitat, ha pogut dirigir i dissenyar exposicions i fires de la comarca i intervenir en decoracions per a celebracions i actes. Sobre la creativitat en els seus treballs, ella explica: “cal pensar no només en què comuniquem sinó com ho comuniquem. Els dissenyadors gràfics tenim a les mans quelcom tan valuós com la marca i, en definitiva, el patrimoni del client. Hem de ser conseqüents i respectar-la, estar a l’alçada i ajudar-la a emergir. Avui en dia cal despertar la curiositat del consumidor, i la creativitat i la coherència estètica tenen un paper molt important i, sovint, poc explotat.\nLes empreses recorren a plantilles de disseny, poc personals i recurrents. Invertir en disseny és, invertir en el benestar de l’empresa. Repescar el xup-xup del disseny, el slow-design per a obtenir un bon producte”.\nAra mateix procura gaudir de la transformació que LA CABRA ESTUDI està fent: gaudeixo assessorant gràficament a clients amb propòsits emprenedors i valoro la xarxa de professionals que sota el paraigua de LA CABRA ESTUDI he pogut teixir. Agraeixo el suport i assessorament per part dels professionals de l’OPE i la confiança dipositada per clients i entitats. Quan treballes per primera vegada amb un dissenyador, inicialment el client fa un gest de fe a cegues. El procés i el resultat és el que farà que la propera vegada vingui pels fets”.\nLA CABRA ESTUDI vol seguir apropant-se al camp de l’economia social i solidària. On ha fet algunes de les darreres feines. Destaca el tarannà i la professionalitat de la gent que hi participa: “te n’adones que estàs dissenyant sumant-te al projecte i prenent una actitud de compromís social. Llavors és fàcil que el disseny acabi encaixant com un guant i que el balanç final sigui positiu”.\nData creació: 2018\nEnllaç permanent d'aquest article: https://femxarxa.cat/empresa-del-mes/2019/09/empresa-del-mes-la-cabra-estudi/


CRÒNIQUES JORNADA – CB Ramon Llull\nJORNADA 21 (10 – 11 MARÇ)\nCB RAMON LLULL (24 – 34) CB KOBRAS\nCB RAMON LLULL (42 – 34) LIMA HORTA\nCB RAMON LLULL (50 – 59) CB RIPOLLET\nPartit complicat contra 40′ de 1-3-1, competit fins al final. Quan vam decidir córrer i fer el que sabem fer, vam portar el ritme i control del partit, quan ens confiàbem, ens estavellavem contra la zona i ens remontàven. Com sempre us dic, no podem abaixar els braços en cap moment, s’ha de jugar els 40 minuts de partit.\nSeguim treballant per seguir creixent!\nMVP: Maria Trilla, molt bones penetracions que ens feien jugar amb ritme i encert.\nEL SOCIAL BÀSQUET (28 – 33) CB RAMON LLULL\nCB RAMON LLULL (52 – 36) CB MANLLEU\nGran victòria contra un rival que va posar les coses difícils en molts moments del partit, apart del contacte que va permetre el de gris, contentíssim de l’equip on vam ser constants i així vam tenir la victoria .\nMVP: la Dupla Didac/Mario en atac\nCB RAMON LLULL (70 – 41) SABADELL SUD CB\nPartit complicat, ja que no feia ni 12h que havíem jugat a Can Parellada, amb una baixa més degut a una lesió en aquell partit, però reforçats per mig equip júnior. Això, juntament amb què el rival va venir amb 6 jugadors, va fer que des de l’inici, proposéssim un ritme de partit alt per acabar amb les possibilitats del rival quan abans.\nVa costar una mica al 1Q, però a mesura que va anar avançant el partit, els jugadors van anar rotant bé, permeten esforços més elevats i curts.\nSegona victòria del cap de setmana que ens apropa més al que realment volem. Cal rematar-ho el proper cap de setmana.\nMVP: Hugo Guau, 11pts i Joan Raventós, 12pts.\nCAN PARELLADA (60 – 66) CB RAMON LLULL\nPartit complicat contra un rival directe que havíem de guanyar de cara a aconseguir un dels objectius de la temporada. Un altre cop les baixes van fer que haguéssim de jugar amb júniors, que van respondre molt bé.\nBon inici, dominant el primer quart, però durant els dos següents, el rival anava per sobre, dominant una mica més en atac i en defensa. No va ser fins el minut 37, anant 8 a baix que vam encadenar un bon parcial de 0-13 per acabar guanyant el partit. Es demostra doncs que si lluiten fins el final, són difícils de parar.\nMVP: Hugo Guau, 18pts i millorant en el tir lliure considerablement.\nCB RAMON LLULL (73 – 43) CB LA GARRIGA\nPartit aparentment fàcil, però que s’havia de lluitar en tot moment, ja que el següent partit és de vital importància, on no podrem fallar. Partit distret durant la primera part, amb molt bona defensa i bones decisions en atac, individual i contra zona, acabant amb 42-15 i sentenciant el partit.\nDurant la segona part, va haver estones de bon joc, però fins els últims 5 minuts de partit, no ens vam tornar a motivar i tornar a entrar al partit, acabant amb la màxima avantatge del partit.\nSetmana que ve toca no fallar i treballar com els primers 20min.\nMVP: Eric Pabón, 17pts i Pablo Soriano, amb 11, però amb una sortida molt bona des de l’inici.\nCB RAMON LLULL (56 – 64) MARISTES ADEMAR\nCB RAMON LLULL (68 – 69) CBS\nPartit molt disputat en tot moment. Tot i començar força fluixos (parcial 0 -12 en els dos priners minuts) vem ser capaços de recuperar la diferencia. Posant les coses complicades al 3r classificat i conseguint un bon partit a nivell ofensiu. Va fallar la defensa en segons quins moments i l’encert en el tir lliure.\nMVP: Destacar el treball ofensiu de Dani Bellon i el defensiu per part de Jordi Font. Com sempre gran feina i aportació del sub-21 Pablo, Roger i Edgar.\nCB RAMON LLULL (62 – 50) AE BELLSPORT\nBon partit contra un equip físic, tenint en compte que portem 3 entrenaments en 2 mesos per culpa de la pluja, obres, etc. Força bé el joc col·lectiu, felicitats!\nMVP: Pablo, 14 punts.\nCB RAMON LLULL (54 – 35) DIAGONAL MAR\nNova victòria del Senior Femení Blanc per 54-35 vs Diagonal Mar. Amb aquesta victòria sumem la 3era seguida i la 6ena de la temporada.\nPartit que sabiem que no sería gens fàcil, ja que elles porten una bona dinàmica a nivell de resultats (10 victòries), pero també que no era impossible, ja que al seu camp vam perdre de 4. Necessitàvem sortir concentrades i amb ganes de lluitar els 40 minuts per convertir el partit en victòria. Primer quart sortim per feina, amb contraatacs fàcils, defensa sòlida i decisió, cosa que ens permet tancar el primer quart amb un bon 12-4. Segon quart sortim en la mateixa línia, però les contrincants decideixen canviar la pista de joc per una batalla campal, cosa que ens fa haver-nos d’endurir i soportar cop rere cop. Dit i fet! Acabem el quart amb un parcial de 15-9 i ens fa marxar al descans amb un marcador molt favorable de 27-13.\nEns quedàven 20 minuts per lluitar i sàbiem que la defensa rival continuaria sobrepassant els límits, i a la sortida del tercer quart, sortim amb més dubtes, menys decisió cap a cistella i defensivament més fluixes, i acabem amb un parcial de (9-13), només estàven a 10 punts. Al començament del 4rt quart, ens fiquen 2 triples seguits i es posen tant sols a 4 punts (36-32), però voliem la victòria i creiem que erem capaçes, ens vam posar el mono de treball i a base de bona circulació de pilota i els tirs lliures que ens regalaven les contrincants vam fer un bon parcial de 18-9, acabant amb un resultat de 54-35 a favor nostre.\nMolt contentes del treball, de l’esforç i l’actitud. Poc a poc som un equip més sòlid i en entenem millor, i tenim molta guerra a donar.\nMVP: no hi ha MVP, ja que l’anotació va estar força repartida. En aquesta victòria, l’MVP som totes les jugadores.\nAESE (75 – 33) CB RAMON LLULL\nPartit contra les segones amb 6 jugaodres, molt orgullÓs de les noies que van plantar cara en molts moments encara que no es demostri en el marcador pero si en les ganes que van posar .\nMVP : Rosa Masso portan el joc de l’equip / Paula Medina 12 punts\nCB RAMON LLULL (56 – 42) ESCOLAPIS SARRIÀ\nPartit guanyat tot i la falta d’intensitat, rebots perduts, mala defensa en general i no atacant correctament la zona.\nTot i que hi va haver aspectes positius com l’encert en tirs lliures, robar pilotes i mantenir la calma quan es van acostar al marcador, va ser un partit decebedor.\nSi juguem amb poca intensitat aquest divendres contra les segones, podem perdre el partit.\nMVP: Cap va destacar per sobre de les altres.\nCB RAMON LLULL (87 – 62) CB LES FRANQUESES


El bloc de E4lok: Retorn a la normalitat\nAhir vaig tornar a la feina, desprès de dues setmanes i mitja de convalescència.\nVaig tornar a agafar el tren de rodalies cap a Barcelona, ja fa gairebé deu anys que soc el que els anglosaxons anomenen un commuter, persona que viu lluny de la gran ciutat i que es desplaça amb tren al matí i torna al vespre per anar a la feina.\nCom ja fa uns quants mesos des de que van començar les obres del TAV del costat nord, mai saps quina unitat de tren arribarà, tant pot ser un dodotis, una vella 440 reformada o un Civia, ahir va tocar el Civia. Em vaig afanyar a agafar amb els companys habituals de trajecte la nostra business class particular, es a dir la zona de quatre seients, lluny dels lloros (persones que a tres quarts de set del matí, quan tothom aprofita per dormir o llegir el diari, tenen una xarrera incontenible).\nLes obres del nou viaducte de Montmeló segueixen endavant i ja han començat a cobrir les pantalles del soterrament al costat de l'estació. Quina mania d'amagar els trens en aquest país!\nArribem a Mollet i el comboi s'omple na com de costum. Passem al costat de la via d'enllaç cap a Cerdanyola. Els pilars del nou viaducte han guanyat alçada durant aquests dies que no he vingut.\nSegueixen les obres d'enderrocament als tallers de Sant Andreu Comtal. El nou traçat del AVE s'ho està menjant tot.\nA Sagrera ja es poden veure els rebaixos del nivell més baix de la futura estació. Les maquines treballan ja aquestes hores del matí sense aturar-se.\nJa a la feina, en parlo amb un company de logística. Estem intentant reduir l'impacte del transport per tal de disminuir les nostres emissions de CO2. La setmana passada va assistir a una conferencia al SIL sobre el desenvolupament del transport ferroviari. Moltes declaracions d'intencions, però a l'hora de la veritat, res de res. La realitat és que ara per ara ens costa més car i és molt més lent el passar de transport per camió a transport per ferrocarril.\nContinua lluny aquesta Europa, que diumenge passat es va demostrar, no te gaire interès ni per els nostres polítics ni per la gent en general...\nTot continua igual, desitjo que arribi de nou el cap de setmana per tornar amb el nostre món ferroviari particular.\nPublicat per Antoni a 8:16


Comença el compte enrera per als pisos amb serveis per a avis | CSSI - Consorci Sociosanitari d'Igualada\nComença el compte enrera per als pisos amb serveis per a avis\nIgualada va donar ahir el tret de sortida a la primera promoció de pisos amb serveis per a la gent gran de la ciutat, amb l’acte de col·locació de la primera pedra. Els 66 pisos es construiran al costat de l’Hospital d’Igualada i tindran tots els serveis necessaris per garantir l’autonomia de la gent gran. De moment ja s’han rebut més d’un centenar de sol·licituds.\nL’alcalde d’Igualada, Jordi Aymamí, va presidir ahir al migdia l’acte protocol·lari, acompanyat dels regidors del consistori igualadí; del gerent del Consorci Sociosanitari d’Igualada (CSSI) i la Fundació Sanitària d’Igualada, Carles Gausachs, i la diputada Marina Llansana, entre d’altres. Aymamí va assegurar que els pisos «seran un dels equipaments més moderns de la ciutat».\nL’edifici constarà de 66 pisos i diversos espais comuns amb serveis per a la gent gran, com un punt d’atenció les 24 hores del dia, bugaderia, gimnàs, biblioteca i restaurant. L’objectiu d’aquests pisos és, en definitiva, garantir que els usuaris puguin restar a casa seva i mantenir l’autonomia el màxim temps possible. Tindran una superfície de 50 metres quadrats i disposaran de rebedor, sala d’estar i menjador, una habitació doble, cuina, bany adaptat, calefacció i terrassa, a més de trasters al soterrani i també comptaran amb aparcament.\nLes obres començaran demà, dilluns, i és previst que d’aquí un any ja estiguin enllestides. Davant l’allau de sol·licituds que han tingut aquests habitatges, el Consorci Sociosanitari d’Igualada ja estudia la possibilitat de construir més habitatges amb serveis per a la gent gran. De fet, ahir, molts dels sol·licitants dels futurs pisos no es van voler perdre l’acte i van poder participar en la col·locació de la primera pedra, tirant palades de terra després de les autoritats, tal i com els indicava el mateix alcalde.\nAquests habitatges amb serveis s’emmarquen en l’entramat de dispositius sociosanitaris que impulsa el CSSI amb l’objectiu de garantir la continuïtat en l’assistència a la gent gran, com l’Hospital de Dia Sant Jordi per a malalts d’Alzheimer, que es va posar en funcionament fa uns mesos. Així mateix ho va recordar l’alcalde, Jordi Aymamí, que va explicar que «Igualada vol ser una ciutat moderna que fa front a aquestes necessitats en l’àmbit social».\n← Geli inaugura dimecres vinent l’Hospital de Dia Sant Jordi\nJornada per a professionals dels centres assistencials de Caixa Catalunya a Igualada →


05/26/2022 12:18:40 PM\nAcústic Love of Lesbian clourà el Seminari de 'Cajón' i Percussió\nCan Massallera s'omplirà d'energia i molta música\nEl dissabte 4 de juny està prevista, a Can Massallera, la novena edició del Seminari Internacional de "Cajón" i Percussió . L'esdeveniment està dedicat a la difusió de la percussió musical i se centra especialment en l'univers del "cajón", un instrument força vinculat al flamenc, encara que també identificat amb altres variants de la música popular, sudamericanes sobretot.\nAcústic Love of Lesbian\nEl punt final del seminari arribarà a les 23 h, amb un concert acústic de Santi Balmes i Julián Saldarriaga, components del grup Love of Lesbian . La formació és prou coneguda a la nostra ciutat. Sorgida de l'Altaveu Frontera, la formació va actuar a la plaça de l'Ajuntament dins del Festival Altaveu 2009, ja com a grup consolidat. Artistes reconeguts Durant tota la jornada estan previstes classes magistrals d'artistes reconeguts com Antón Suárez, David Domínguez "El Coquito", Francisco José Suárez "El Torombo", José Carrasco i José Jiménez "Bobote". Ells seran els encarregats de descobrir els secrets del "cajón" flamenc, les "palmas", el compàs, el ball i la guitarra als participants en les sessions que s'aniran desenvolupant entre les 10 i les 21 h. Aquests artistes han format part de les principals companyies flamenques sorgides les darreres dècades.\nDurant tota la jornada estan previstes classes magistrals d'artistes reconeguts com Antón Suárez, David Domínguez "El Coquito", Francisco José Suárez "El Torombo", José Carrasco i José Jiménez "Bobote". Ells seran els encarregats de descobrir els secrets del "cajón" flamenc, les "palmas", el compàs, el ball i la guitarra als participants en les sessions que s'aniran desenvolupant entre les 10 i les 21 h. Aquests artistes han format part de les principals companyies flamenques sorgides les darreres dècades.\nA més de sessions pedagògiques, hi haurà diferents activitats. Per a les 11 h s'ha programat un taller de creació i apropament a la percussió adreçat als infants de 5 a 10 anys i, al llarg del dia, es podrà visitar una fira de "luthiers" especialitzats en la construcció d'instruments de percussió.\nSanti Balmes i Julián Saldarriaga.jpg


Dimecres, 31 Juliol, 2019 /0 Comments/in Divers, Montsià, Santa Bàrbara /by Tere\nAvui el grup dels artistes “creativitat i il·lusió” han estat els protagonistes. Abans de començar explicar-vos que també hem entrevistat al grup alegria, però per l’extensió de l’entrevista aquesta l’oferirem demà amb la resta de grups.\nEl monitor Dani Royo fa tres anys que va a les colònies d’estiu , ens ha explicat que aquesta nit “han dormit com a lirons, la primera nit sempre és la pitjor i natros intentem cansar-los”. Ahir van fer jocs d’aigua, treballs manuals i enviar les postals als pares.\nMar Arasa ha estat la primera a parlar del grup creativitat, ens explicava que ahir a la nit van fer jocs per la casa que van estar molt “guais” però que aquesta nit ja havien dormit, també ens ha confirmat que els que fan xivarri són els de l’habitació dels mitjans però que ells s’uneixen a la festa.\nAndreu Nieto li ha agradat molt el menjar, s’ha menjat el peix arrebossat, les saltxitxes … Diu que la maleta la té una mica desordenada i que el pati exterior li agrada molt perquè poden jugar.\nA Mia Llorens li agraden molt les gimcanes de la nit, només fan “temó” les de la nit del terror, ella que forma part del grup creativitat té com a distintiu el camaleó, percert, Mia, ha millorat mol t amb el menjar i s’ho acaba tot.\nPer a Iris Princep és el seu primer any de colònies, ella està amb Mia amb Alexia, Ariadna… La gimcana de la nit és l’activitat que més li ha agradat i també la piscina que és d’aigua salada. Iker Miralles té vuit anys i és el seu primer any de colònies però tal com parlava s’ho està passant molt bé, el menjar diu que està bo. La Patri, és també amiga d’Iker, ens ha explicat que avui han fet Zumba, ella pensava que avui era el dia sorpresa, però ens han confirmat que serà demà, ella té a la seva germana i no massa temps per enyorar-se, ens ha explicat que la maleta li han preparat amb bosses per saber el que s’ha de posar cada dia i això fa que tingui una maleta molt ordenada, als pares els diu que “s’ho està passant molt bé”.\nEl grup de la il·lusió ens arribava amb Leire Llasat, que valorava les colònies com molt divertides i que s’ho passa molt bé, ella no s’enyora gent, zero, i ens ha dit que els xiquets no s’enyoren molt. Els esmorzars de Can Mas, que fan els monitors són amb llet, galetes, magdalenes. També ens explicava que les gimcanes tenen tant d’èxit perquè són molt divertides i cada any canvien.\nLara Marín també és de les que s’enyora poc, per no dir gens, ella ens explicava que el poble és més gran que Santa Bàrbara i per això les gimcanes se centren en el perímetre al voltant de la masada. Diu que pel viatge s’ho van passar molt bé perquè tot i ser llarg va estar animat amb música. Ella riu quan li dic que enviï un missatge als seus pares perquè crec que no té temps ni de pensar-hi.\nJessica Lange diu que “la carta que han fet per als pares serà molt xula i els agradarà molt” ella està amb bones amigues Olga, Patri, Iris, Abril, Carla… Diu que s’ho menja tot, que a vegades li costa aixecar-se a primera hora però que està molt contenta d’anar de colònies. Ella ens ha confirmat que aquesta nit hi ha gimcana del terror però que ella és molt valenta.\nPer Ana Gisbert les activitats diferents que es fan a les colònies són molt divertides, ella va apuntar-se a les estades perquè hi anaven tots els amics. El que més li agrada de les activitats és el punt de cooperació amb equip que s’hi fan a les gimcanes. De moment encara no ha pogut jugar a futbol però espera poder tenir temps per fer-ho.\nA l’Olga Múria no li costa gens aixecar-se, a més es desperten cada matí amb música però no s’ha atrevit a cantar-la. El seu grup és la il·lusió i el distintiu és la papallona, als seus pares els agraeix poder haver anat a les colònies. Al Pau Leon el que més li ha agradat són les proves de la descoberta perquè s’havien d’agafar uns elements de la piscina, ell és dels que s’ha despertat primer perquè no li costa gens aixecar-se al matí, fa quatre anys que ve de colònies i repetirà l’any vinent. A Pau “no li fa temó la nit del terror perquè són els monitors disfressats” els diu als seus pares que els estima molt i a l’Alba li diu que “l’enyora molt”.\nPol Crespo també és un dels homes forts de l’equip, les colònies “van super bé, la casa és molt gran, la piscina és salada i s’ho passen molt bé” ell no sap que serà l’activitat sorpresa però pensa que serà alguna excursió, possiblement d’aventura. Pau “replica per menjar però s’ho acaba empassant tot, tot i que va deixar-se la satxitxa perquè la carn no li agrada molt”. Als pares els recomana que es cuiden bé i que facin el millor per als seus fills i als seus pares els diu que els estima i són els millors del món.\nZaira ha estat la monitora que ens ha tancat el grup, diu que les activitats estan tenint molt èxit perquè cada any els monitors s’encarreguen de fer-les diferents i que ja li han trobat el punt a l’hora de fer el menjar i no els queda ni dolç ni salat!!!, amb ella no hem pogut estendre’ns perquè ens esperava el grup “alegria” tot i que serà demà quan parlarem amb ells.\nhttps://laplanaradio.cat/wp-content/uploads/2019/07/colònies-2b.jpg 720 960 Tere http://laplanaradio.cat/wp-content/uploads/2015/09/logoemissora_carregant-300x157.png Tere2019-07-31 10:51:022019-07-31 10:51:02Colònies amb creativitat i il·lusió.


Benicàssim inicia les obres per a dotar al Teatre Municipal de taquilles noves | Castelló Extra\nBenicàssim inicia les obres per a dotar al Teatre Municipal de taquilles noves\nL’Ajuntament de Benicàssim ha iniciat les obres per a dotar al Teatre Municipal de taquilles noves. El regidor de Cultural, Javier Alonso, ha explicat que “la taquilla actual és de xicotetes dimensions i és una millora pendent des de fa temps per a poder ampliar tant l’espai com el personal i donar un millor servei». Els treballs contemplen dues taquilles que instal·laran en el baix de la nova zona del teatre “i en compliment de la norma vigent relativa a accessibilitat i supressió de barreres arquitectòniques, el nou espai permetrà l’aproximació a usuaris amb mobilitat reduïda i comptarà amb dues safates escorredores per a l’adquisició d’entrades”, ha afegit l’edil, que ha visitat aquest matí les obres amb l’alcaldessa, Susana Marqués.\nEl nou recinte de taquilles a l’interior de l’edifici annex al teatre quedarà delimitat i separat de les escales i corredor que uneixen aquest amb la planta semisoterrani del teatre, mitjançant la disposició d’un envà modular i desmuntable amb parts opaques i parts de vidre translúcid. L’obra també comportarà una distribució de l’espai interior ja que es canviarà el sentit de la porta existent d’accés a la zona d’actuació. Aquesta porta obrirà cap al corredor al costat del vestíbul d’accés a l’edifici, en lloc d’obrir cap a l’interior del recinte com fins ara.\nL’obra té un termini d’execució de dos mesos i també es contempla una sèrie de millores a l’interior de l’immoble, com la impermeabilització del sostre i la façana “amb el que s’eliminaran les goteres que solen aparéixer en episodis de fortes pluges”. El canvi de la soga de maniobra de l’escenari i un nou accés a la zona dels aires condicionats són unes altres de les actuacions incloses.\nL’alcaldessa, Susana Marqués, ha recordat per la seua part que l’obra que s’està executant en el Teatre Municipal culminarà tot el treball d’adequació de l’espai en el qual s’inclou la reforma dels camerinos i la renovació del pati de butaques, entre altres, “tota una sèrie de millores sempre encaminades a oferir una major comoditat i seguretat dels usuaris del teatre”.\nJavier Alonso ha finalitzat dient que l’àrea de Cultura de l’ajuntament està treballant per a recuperar la programació en el Teatre Municipal a partir del mes de novembre. “Les obres han començat pels treballs necessaris previs a la reobertura de l’espai prevista per al mes vinent i des del departament de Cultura estem treballant per a recuperar la programació cultural de qualitat i per la qual Benicàssim és tot un referent”.


Apartment Zarok 15A Baska Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Zarok 15A\nSi el que està buscant és per un hotel ben situat a Baska, no busqui més enllà de Apartment Zarok 15A. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Zarok 15A asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, balcó/terrassa, nevera, plat de dutxa, cafetera/tetera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Apartment Zarok 15A és la vostra destinació si buscau allotjament de qualitat a Baska.


El Petit blog de l'Assumpta: Doncs jo no la coneixia!\nXeXu 11 de juny de 2013 a les 1:27\nDoncs jo segueixo sense conèixer-la. I em sembla que no em sona aquesta segona cançó, però sona molt fresqueta, no?\nYáiza 11 de juny de 2013 a les 11:14\nJo tampoc no la coneixia, ni em sona de res en absolut! Però el videoclip aquest és mooolt xulo, no??\nAssumpta 11 de juny de 2013 a les 11:25\nXEXU, YÁIZA.- Jo pensava que el jovent la coneixeríeu i ara resulta que no... hehehe (què voleu que us digui, m'ha fet gràcia això que a mi em sonés la segona i a vosaltres no... ) He trobat la resposta... va en el post següent ;-))\nMcAbeu 11 de juny de 2013 a les 11:31\nApunta'm a la llista dels que no li sona de res. ;-DD\nDe totes maneres, no és estrany que a tu et soni sense conèixer l'artista. Potser algú n'ha fet una versió o potser la cançó s'ha utilitzat en algun anunci o... :-)))\nAssumpta 11 de juny de 2013 a les 11:39\nHahahaha ostres, quina idea tan bona has tingut... potser sí que la cançó s'ha utilitzat en algun anunci!!! :-DDDDDDDD\nMcAbeu 11 de juny de 2013 a les 11:43\nEp, que quan jo he escrit aquest comentari no havia vist el teu nou post., eh!. Ja sé que tinc fama de ser molt de la broma però aquesta vegada és "en seriu".\nAssumpta 11 de juny de 2013 a les 11:47\nHahahaha sembla que juguem al "joc dels disbarats" ;-))))) D'acord, et crec (de veritat) ara és "en seriu", però deixo tots els comentaris perquè fa gràcia tot aquest embolic :-DDDDDD\nsa lluna 11 de juny de 2013 a les 21:33\nSón molt alegres i encomanadisses, m'agraden!! ;)\nAssumpta 12 de juny de 2013 a les 1:09\nSí, són optimistes, oi? És com si fessin somriure!! ;-))\nrits 11 de juny de 2013 a les 22:46\nEm va ni què pintat conéixer noves veus!!!\njo si que la coneixia la cançó, xò no sabia de qui era! gràcies!!\nAssumpta 12 de juny de 2013 a les 1:10\nMenys mal!!! Gràcies RITS!! Per fi algú que coneixia la cançó!! Ja m'estava agafant complex de "rara" :-DDD


LA MÀ ESQUERRA: Més mobilitzacions…\nNo vaig poder escriure res ahir perquè realment va ser un dia molt ple. Començàvem el matí donant suport amb la nostra presència als i les treballadors/es de DELPHI Sant Cugat. Realment va ser una manifestació impressionant, feia anys que no n’hi havia una d’igual a la nostra ciutat. Segons Ràdio Sant Cugat més d’un miler de persones es van aplegar per tal de demanar de forma certament sorollosa i per tot el centre fins l’ajuntament un vertader pla de futur per la seva empresa. Amb nosaltres va assistir el nostre eurodiputat el Raül Romeva, que ja havia rebut en el seu moment a Brusel.les els i les representants de Delphi de Cadis.\nCal dir en aquest cas que és imprescindible que per part dels i les treballadores i de la direcció cal un esforç per arribar a l’entesa. Els sindicats han donat mostres en els darrers anys de la seva maduresa i flexibilit at davant els reptes organitzatius de l’empresa, ara toca que l’empresa faci un esforç per tal que les seves decisions no afectin el futur dels seus treballadors/es. Delphi fa més de 40 anys que està ubicada a Sant Cugat i tot i que en l’actualitat els originaris de la nostra ciutat són una petita part de la plantilla (un centenar aproximadament) l’impacte que tindria segons quina decisió seria important per la nostra comarca.\nDesprés de la manifestació vàrem assistir els Grups Municipals a la presentació del Pla de Barris de Les Planes. Sembla que es veu sortir el sol ja i que en poc menys de 2 anys es faran realitat els somnis de la gent de les Planes que tant deixats de la ma dels governs municipals han tingut que viure el desequilibri respecte a altres barris de la ciutat. Més de 4 milions d’€ es destinaran no només a la urbanització dels carrers sinó a la millora dels equipaments existents i a programes comunitaris.\nPer la tarda em vaig reunir amb l’Associació d’Empresaris de Sant Cugat, als que agraeixo les ganes d’entesa i la seva proximitat cap a nosaltres. Compartim preocupacions tot i que no coincidim en totes les respostes a aquestes. Però val la pena compartir una estona amb ells i escoltar-los. Properament tindrem l’oportunitat d’escoltar als seus membres i explicar-los els nostres posicionaments una vegada més.\nPer acabar el dia Grup de Treball d’urbanisme a La Floresta. Bàsicament vàrem repassar com estava la urbanització del sector de La Serreta – incomprensiblement lenta en l’execució -, les millores que estan projectades a l’estació de La Floresta - Pearson, demanen que es digui també - i l’expedient de les cases fora d’ordenació que encara està encallat a la Comissió Jurídica Assessora – massa lent va tot plegat -. Per finalitzar : el compromís del govern de tirar endavant la urbanització de la Muntanyesa i Turó del Sol – amb els projectes redactats – que poden començar a urbanitzar-se un cop aprovada definitivament la modificació del PGM i el de treballar per tirar endavant els projectes de 2 o 3 sectors més durant el 2009. Fa 8 anys que hauria d’estar tot urbanitzat, l’alcalde Recoder així ho havia promès el 2001... non comment !!\nPublicat per Xavier Boix a les 20:06


Metta World Peace marxa a la lliga xinesa - Esport3 - TV3 i Catalunya Ràdio\nMetta World Peace marxa a la lliga xinesa\nL'aler nord-americà Metta World Peace, també conegut com a Ron Artest, ha confirmat oficialment al seu perfil de Twitter que ha decidit anar a jugar a la lliga de bàsquet xinesa. El jugador ha estat amnistiat pels Lakers fa pocs dies i ja s'ha desvinculat de la franquícia de Califòrnia, encara que seguirà cobrant el salari de l'últim any de contracte que li quedava. A la Xina jugarà a l'equip propietat de Yao Ming, excompany d'Artest als Rockets fa algunes temporades.\n12/07/2013 - 17.12\nMetta World Peace en un partit amb els Lakers. (Foto: Reuters)\nNi el primer ni l'últim\nMetta World Peace no serà ni el primer ni l'últim jugador de la NBA que marxa a jugar a la Xina. En els últims anys cada cop més estrelles veteranes de la lliga americana han marxat a jugar a la CBA, com Stephon Marbury, Tracy McGrady o Allen Iverson.


Actualitat | Consell Escolar de Catalunya\nFòrum Internacional d’Educació i Tecnologia. FIET21. Universitat Rovira i Virgili, Universitat Autònoma de Barcelona, Universitat de Barcelona, Universitat de Girona, Universitat de Lleida, Universitat Oberta de Catalunya, Universitat Ramon Llull, Universitat Central de Catalunya i Universitat d’Andorra. Hi assisteix Jordi Jubany (equip tècnic Secretaria CEC).\n21 i 22 d’octubre de 2021\nVIII Jornada tècnica de prevenció i atenció a adolescents en risc. Fundación Portal i Amalgama7. Hi assisteix Jordi Rodon (secretari CEC)\nJornada “Com impulsar la transformació digital de l’escola”. Fundació Bofill. Hi assisteix Jordi Jubany (equip tècnic Secretaria CEC).\nSeminari web “Presentació dels resultats del Panel de polítiques locals 2020: Participació”. Departament d’Acció Exterior i Govern Obert. Hi assisteix Jordi Jubany (equip tècnic Secretaria CEC).\nWebinar “Transformem els patis”. Consell Educatiu Municipal de Barcelona. Hi assisteix Marta Torres (equip tècnic Secretaria CEC)\n58 ena.Trobada de centres innovadors – 9 ena. a Catalunya. Institució Cultural del CIC. Hi assisteix Jordi Jubany (equip tècnic Secretaria CEC).\nTaula rodona “El marc jurídic lingüístic educatiu. L’impacte de la recent legislació estatal i de les sentències dels tribunals”. Institut d’Estudis de l’Autogovern. Escola d’Administració Pública de Catalunya. Hi assisteixen Jesús Viñas (president del CEC), Jordi Rodon (secretari CEC) i personal de l’equip tècnic de la Secretaria del CEC.\n14 i 15 de setembre de 2021\n7a edició AI & Big Data Congress. CIDAI. Hi assisteix Jordi Jubany (equip tècnic Secretaria CEC)\nJornada “Aplicació pràctica de l’FP Dual amb contracte formatiu” . Pimec. Hi assisteix Jordi Rodon (secretari CEC)\nComissió de treball del CEMB Educació Emocional i Salut Mental. Hi assisteix Jordi Rodon (secretari CEC)\nEscola d’Estiu 2021 de la Federació de Moviments de Renovació Pedagògica de Catalunya. Hi assisteix Jordi Rodon (secretari CEC)\n56a Escola d’Estiu de Rosa Sensat: Reconèixer l’essència de l’escola, fer de mestres des dels perquès. El Born Centre de Cultura i Memòria. Hi assisteix Jordi Rodon (secretari CEC)\nSeminari web “La LOMLOE: un pas endavant per l’equitat, la qualitat i l’excel·lència de l’educació al nostre país”. Diputació Barcelona. Hi assisteixen Jordi Rodon (secretari CEC), Jordi Jubany i Vicent Sanz (equip tècnic Secretaria CEC)\n22 i 24 de juny de 2021\nWebinar “Nuevo currículo para nuevos desafíos – Foro estudiantes y familias”. CEE. Hi assisteix Jordi Jubany (equip tècnic Secretaria CEC\n17, 18 i 22 de juny de 2021\nJornades “Replantegem les estratègies amb els centres educatius”. Direcció General de Joventut – Agència Catalana de la Joventut. Hi assisteix Marta Torres (equip tècnic Secretaria CEC)\nWebinar “Jornada Informativa Ley de Formación Profesional”. CEE.Hi assisteix Jordi Rodon (secretari CEC)\nWebinar “Nuevo currículo para nuevos desafíos – Foro de evaluaciones”. CEE. Hi assisteix Jordi Jubany (equip tècnic Secretaria CEC)\nActe de presentació de l’edició 2021 de la Revista del Consejo Escolar del Estado. Hi assisteix Marta Torres (equip tècnic Secretaria CEC)\nActe de celebració del 30è aniversari del CEMB. Hi assisteix Jordi Rodon (secretari CEC)\nActe final de presentació del projecte “OpenCohesion School: Avaluant les polítiques públiques europees amb dades obertes des de les escoles”. Hi assisteix Vicent Sanz (equip tècnic Secretaria CEC)\nReunió en línia de la presidenta del CEC i el MHP Quim Torra per presentar-li les conclusions de la XXVIII Jornada de reflexió “Un nou present educatiu” i dels grups de discussió. Aquestes conclusions, a banda dels documents, van ser aprovades al darrer Ple del CEC del dia 18 de maig. El debat “Un nou present educatiu” parteix de la reunió de la Comissió Permanent del Consell amb el MHP Quim Torra i l’HC Josep Bargalló el 2 d’abril de 2020, en què va abordar-se la situació creada per la pandèmia.\n59 Sessió Web “De debò que algú es fixa en el web de la nostra institució?”. Hi assisteix Vicent Sanz (equip tècnic Secretaria CEC)\nPlenari del Consell Educatiu Municipal de Barcelona. Hi assisteix Jordi Rodon (secretari CEC)\nPresentació nou portal “ParticipaCatalunya.cat”. Hi assisteixen Jordi Jubany i Vicent Sanz (equip tècnic Secretaria CEC)\nCicle de debats: + Educació en temps de pandèmia. El lleure educatiu, un dret confinat. Federació Educació CCOO. Hi assisteix Jordi Rodon (secretari CEC)\nPresentació de “L’estat de l’educació a Catalunya. Anuari 2020”. Fundació Bofill. Hi assisteix Jordi Rodon (secretari CEC)\nVI Jornades de llengua i literatura catalana. Com usem el català als centres d’ensenyament?. Hi assisteix Jordi Rodon (secretari CEC)\n27, 28 i 29 d’abril de 2021\n“Visites virtuals guiades entre centres”. Laboratori de Transformació Educativa. Hi assisteix Marta Torres (equip tècnic Secretaria CEC)\nJornada “L’aprenentatge no fa vacances!” – Municipis per un #EstiuEnriquit, Hi assisteix Vicent Sanz (equip tècnic Secretaria CEC)\nSessió “Community meeting #2: Vot electrònic segur amb Decidim”. Hi assisteixen Jordi Rodon (secretari CEC) i Jordi Jubany (equip tècnic Secretaria CEC)\nConferència “L’impacte de la transformació digital en l’entorn escolar”. Hi assisteix Jordi Jubany (equip tècnic Secretaria CEC)\n20, 21, 26 i 28 d’abril de 2021\nForo ‘Nuevo currículo para nuevos desafíos’. Hi assisteix Jordi Jubany (equip tècnic Secretaria CEC)\n19, 22, 26 i 29 d’abril de 2021\nSeminari web “Disseny i execució de processos participatius. La ciutadania en l’elaboració de polítiques públiques”. Hi assisteix Vicent Sanz (equip tècnic Secretaria CEC)\n16 i 17 d’abril de 2021\nSeminari web “Pilares para implementar la LOMLOE”. Hi assisteix Vicent Sanz (equip tècnic Secretaria CEC)\n57 Sessió web “Repensem l’Administració electrònica”. Hi assisteix Vicent Sanz (equip tècnic Secretaria CEC)\nII Congrés de competències digitals. Hi assisteix Jordi Jubany (equip tècnic Secretaria CEC)\nTaula rodona “De què parlem quan diem qualitat educativa i transformació social?”. CEMB. Hi assisteixen Vicent Sanz (equip tècnic Secretaria CEC) i Jordi Rodon (secretari CEC)\nConferència “Com podem ajudar els adolescents i joves a transformar millor la informació en coneixement?”. Hi assisteix Marta Torres (equip tècnic Secretaria CEC)\nSeminari web de presentació dels projectes de recerca en qualitat democràtica de la convocatòria DEMOC2019. Vot electrònic i Objectius Desenvolupament Sostenible a Catalunya. Hi assisteix Vicent Sanz (equip tècnic Secretaria CEC)\nJornada “Un any de teletreball, un any de transformació”. Hi assisteixen Marta Torres i M. del Mar Alarcón (equip tècnic i administratiu Secretaria CEC)\nI Jornada d’Innovació Avançada: “Educació i intel·ligència artificial”. Hi assisteix Jordi Jubany (equip tècnic Secretaria CEC)\nSeminari web de presentació dels projectes de recerca en qualitat democràtica de la convocatòria DEMOC2019. Participació mediambiental i participació de xarxes locals en l’aprenentatge servei. Hi assisteix Vicent Sanz (equip tècnic Secretaria CEC)\nJornada sobre l’equitat educativa: eines per a l’anàlisi de les desigualtats i mesures per a l’equitat, Hi assisteixen Marta Torres (equip tècnic Secretaria CEC) i Jordi Rodon (secretari CEC)\nXerrada virtual Propostes didàctiques del programa eduCAC per fer educació digital i mediàtica a l’aula. Hi assisteix Jordi Jubany (equip tècnic Secretaria CEC)\nWebinar Nou decret de la programació de l’oferta educativa i del procediment d’admissió en els centres del Servei d’Educació de Catalunya. Hi assisteix Jordi Rodon (secretari CEC)\nJornada virtual “Ràdio,Escola i Comunitat. Per una educació participativa, crítica i creativa”. Hi assisteix Jordi Jubany (equip tècnic Secretaria CEC)\nWebinar La desinformació sobre les vacunes de la Covid-19. Hi assisteix Jordi Rodon (secretari CEC)\nReunió semestral de la Comissió de seguiment del Pacte contra la segregació escolar. Hi assisteixen Jaume Cela (membre CEC) i Jordi Rodon (secretari CEC)\nActe de presa de possessió de la nova presidenta del Consejo Escolar del Estado. Hi asseixteix Jordi Rodon (secretari CEC)\nIV Jornada Parlem de les Escoles Públiques de Manresa. Hi assisteix Jordi Rodon (secretari CEC)\nSeminari web de presentació dels resultats de les recerques DEMOC 2018. Hi assisteix Jordi Rodon (secretari CEC).\nReunió amb el Col·legi educadores socials. Hi assisteix Jordi Rodon (secretari CEC).\nSeminari sobre la Carta drets i responsabilitats digitals a l’educació. Hi assisteixen Jordi Rodon i Jordi Jubany.\nComissió Permanent del CSLC_sessió monogràfica de debat sobre els usos lingüístics a l’escola. Hi assisteix Mònica Pereña, representant del CEC al CSLC\n20 i 27 de gener de 2021\nSeminari Espai d’intercanvi de coneixement sobre el paper dels CFA en el marc de l’educació al llarg de la vida i els reptes de futur. Hi assisteix Jordi Rodon (secretari CEC).\nPresentació de l’estudi: Cap a una nova classificació de la complexitat dels centres educatius? Hi assisteix Jordi Rodon (secretari CEC).\nReunió Plenària de la Plataforma per a l’educació mediàtica. Hi participen: Coral Regí (membre del CEC), Jordi Jubany i Jordi Rodon.\nComissió Permanent del Consell Social de la Llengua Catalana. Hi participa Mònica Pereña (membre del CEC).\nPresentació d’un estudi sobre 12.000 alumnes de Primària i ESO. Fundación Episteme. Hi assisteix Jordi Rodon (secretari CEC).\n9 de desembre de 2020.\nJornada de Diálogos por la Interculturalidad 2020. Hi participa Jordi Rodon (secretari CEC)


Un passeig per la gastronomia de l'Ebre - El Gourmet Català\nUn passeig per la gastronomia de l'Ebre\nTurisme i gastronomia en un sol moment és possible i a les Terres de l’Ebre és una de les principals rutes per conèixer el territori de manera deliciosa.\nLes clementines són un híbrid entre la mandarina comunida i la taronja amarga que resulta més saborosa i dolça i es conreen al Baix Ebre i Montsià. Tanmateix, la qualitat de les taronges és un dels trets característics de la regió. Cada dissabte es poden trobar a Calaf de la mà d’uns pagesos que pugen des d’Amposta i porten una àmplia collita de taronges i mandarines. Alcanar també n’és habitual trobar-ne, ja que posseeix gran part de la producció, sobretot clementines.\nL’arròs de les Terres de l’Ebre és molt sonat i té molt de prestigi, de fet, és un dels plats “nacionals” de la zona. Té denominació d’origen protegida, és a dir, destaca per la seva qualitat i zona. Fins i tot, hi ha la coneguda Festa de l’Arròs que té lloc a diferents comarques de la regió on es fan jocs, degustacions, activitats d’oci i cultura per promoure la gastronomia.\nEscamarlants i escopinyes\nEl Delta de l’Ebre és una de les àrees productores d’arròs més importants d’Europa característic per la seva riquesa en productes del mar i de la terra. Per tant, esdevé la combinació perfecte per conjugar les millors receptes d’arrossos del país. Per fer un tast, visita l’Ametlla de Mar, l’Amposta, l’Ampolla, l’Aldea o La Ràpita per degustar dels millors de la demarcació.\nDues empreses productores d’oli del Baix Ebre se situen entre les 100 millors d’oli d’oliva extra verges del món, segons la guia Flos Olie 2020. Soldebre, de Tortosa se situa en el lloc 82 i Oli Coll, de Camarles, en el 84. Per tant, queda patentat que a les Terres de l’Ebre es pot trobar dels millors olis d’oliva extra verge del planeta. També hi ha fires dedicades exclusivament aquest producte per tal de donar més coneixement on s’ofereixen àpats populars, exposicions i degustacions.\nL’arròs i el vi\nA les Terres de l’Ebre també es pot gaudir de l’enoturisme de gran qualitat gràcies a la bona producció del sector vitivinícola de la Terra Alta. La regió es caracteritza per la seva riquesa i gran varietat de cellers, entre de les més modernes i més tradicionals, construïdes a principis del segle XIX.\nDe fet, existeix una ruta per conèixer el sector, que comença per Gandesa, en un celler d’estil modernista dels anys vint, continues per Bot, passes per Batea i acabes a Villalba dels Arcs.\nPer fer la degustació de musclos i ostres, s’ha de viatjar a Sant Carles de la Ràpita. Allà hi ha de les muscleres més antigues de la badia dels Alfacs. Consisteix en pujar sobre una musclera i degustar una de les autèntiques joies de la badia.\nEls mol·luscs de l’Ebre\nA més, es pot maridar amb el tradicional buy Pregabalin 75 mg capsule cava i buy prednisone dogs vi de la Terra Alta que conformen una experiència única. També, els canyuts en són típics de la zona gràcies a les propietats marítimes de l’aigua que permeten una producció de gran qualitat.\nSense sortir de la badia, també s’hi pot degustar de http://brightstartravel.com.au/2019/06/11/yangtze-river-delight-15-days-1899/ cloïsses, principals productors. El seu cultiu es planteja com un dels principals i més coneguts del Delta de l’Ebre i acaba de completar l’àmplia qualitat en marisc de la regió. La principal respecte són les cloïsses a la marinera, típica de Sant Carles de la Ràpita.\nLa tonyina de l’Ametlla de Mar\nLa http://lyndonhealth.nhs.uk/sitemap-pt-page-2018-10.html tellerina és un mol·lusc molt apreciat entre la gent del Baix d’Ebre i el Montsià. Es troba sota la sorra, ja que viu en colònies als fons arenosos propers al litoral. Motiu pel qual, és molt típic de la cuina litoral del Delta de l’Ebre. La pesca de la tellerina és un art artesanal que consisteix en arrossegar i enfonsar una gàbia rectangular sota sorra marina.\nLa tonyina de l’Ametlla de Mar és l’emblema del municipi. Posseeix un color vermell molt característic junt a la capacitat de concentrar la grassa al llom. Fet que el converteix en un producte molt apreciat per a la seva gastronomia. Fins i tot, es pot gaudir d’una experiència diferent amb una sortida en catamarà i que acabarà amb una degustació deliciosa.\nEls peixos de l’Ebre\nL’espai marí de les Terres de l’Ebre reuneix les condicions òptimes per a la criança de llagostins, mol·luscs i peixos com l’anguila, l’angula o el llobarro.\nSi es pensa en mel, imagines el Perelló. El clima i les variades flors que creixen a la Terra Alta, especialment el romaní, el timó, l’espígol i la flor d’ametller, converteix en la zona idònia per recollir mel de primera qualitat i excel·lent sabor.\nPer això, el Perelló esdevé un dels últims indrets amb apicultors artesans de Tarragona i és conegut popularment com “el poble de la mel”, per la seva llarga tradició en apicultura. Va ser el primer productor de mel de taronger i romaní de Catalunya, i dels únics on l’elaboració es fa al hivern.\nLes perfectes condicions\nEl clima de la Ribera d’Ebre permet afavorir en una exquisida producció de fruita dolça selecta i de maduració precoç, amb altes propietats i vitamines. Miravet és una de les poblacions amb més produccions de fruita dolça selecta, sobretot de cireres. En el cas del préssec, també posseeix una coloració i un sabor molt intens que fa que maduri abans, on també Miravet n’és dels principals centres productors.\nLa sal amb escames i flor de sal és una d’origen marí i esdevé de qualitat gourmet, ja que s’usa en l’alta cuina per la seva subtilesa en el sabor. Sense patir cap procés industrial, la seva obtenció és lenta i de manual. I les bones condicions marítimes permeten una extracció pura i de qualitat.


Finalitzen les tasques de neteja del vessament de fuel al Port de Tarragona\nLa taca va arribar a mesurar 150 metres quadrats.\nProtecció Civil tanca la prealerta del Pla Especial d'Emergències per Contaminació de les Aigües Marines de Catalunya\nActualitzada 04/04/2017 a les 18:27\nLes tasques de neteja de la taca de 150 metres quadrats causada pel vessament de fueloil d'ahir al pantalà de Repsol al Port de Tarragona han finalitzat, i Protecció Civil també dóna per tancat el Pla Especial d'Emergències per Contaminació de les Aigües Marines de Catalunya, que va activar a causa de la fuita.\nEl vessament es va produir a causa del trencament d'una vàlvula d'una de les tuberies del pantalà mentre aquesta estava carregant un vaixell a les 4 de la tarda. Tan bon punt es va detectar, es va tancar el subministrament de la tuberia i es va activar un sistema de barreres de confinament per encerclar la fuita i impedir la seva expansió. A causa de la fuita el Port de Tarragona va activar el Pla Interior Marítim (PIM) en nivell 1. Tot i això, la notificació de l'incident a Protecció Civil no es va realitzar fins a les 17:20 hores. Repsol va informar que obriria una investigació per determinar les causes del vessament.\nEn la resolució d’aquesta incidència hi han treballat Medi Ambient de l’Autoritat Portuària de Tarragona, Salvament Marítim, Capitania Marítima, Parc de Resposta Contaminació Marina (PRCM), Repsol i Policia Portuària.\nEl trencament d'una tuberia provoca un vessament de fueloil al Port de Tarragona


La Festa del Mercat a la Plaça recupera a Amposta la presencialitat amb un centenar d’activitats – Vinaròs News\nAMPOSTADALT DEL SÉNIA 21 abril, 2022 Vinaròs News\nAJUNTAMENT D’AMPOSTA La Festa del Mercat a la Plaça torna a la normalitat amb una XIV edició totalment presencial i amb el 100% d’aforament....\nLa Festa del Mercat a la Plaça torna a la normalitat amb una XIV edició totalment presencial i amb el 100% d’aforament. “Ens fa molta il·lusió poder tornar a una Festa totalment presencial, sense mascareta i amb totes les activitats”, defensava l’alcalde, Adam Tomàs, qui reblava que “a diferència de les Festes Majors, la Festa del Mercat la fa la ciutadania per a la ciutat.\nEn la col·laboració de les entitats, els comerços, els centres educatius i les persones que participen a títol individual recau l’èxit d’aquests dies”. Un centenar d’activitats capgiraran el rellotge perquè Amposta torni a principis del segle XX, del 19 al 22 de maig. “Crec que tota la ciutadania i les entitats d’Amposta estan esperant amb moltes ganes poder tornar a compartir aquests moments de recreació històrica de principis del segle XX”, deia l’alcalde. Aquest any la temàtica serà el comerç de principis del segle XX i el pregó inaugural anirà a càrrec de la comerciant Alícia Valldepérez, qui representarà a Conxita Recasens, del negoci centenari Casa Chordà.\nLa regidora de Cultura i Memòria Històrica, Inés Martí, concretava que “totes les activitats giraran al voltant del comerç centenari de la ciutat, pel qual recuperem el Tasta el Mercat de Nit i el Sopar a les Fosques, així com s’han programat diverses accions comercials amb la complicitat de les associacions de comerç, de restauració i empreses de la ciutat”. El programa s’estructura en 10 àmbits de patrimoni cultural, material o immaterial de principis de segle XX i compta amb més de 145 franges horàries d’activitats: rutes, espectacles itinerants i de circ, teatre, balls populars, cinema mut a la fresca i, entre altres, recreació històrica. El poble convidat aquest 2022 és Sant Vicenç de Castellet amb el seu tradicional Ball de Gitanes.\nS’amplien també els recorreguts d’itinerants per l’avinguda de la Ràpita, actual eix comercial de la ciutat, i s’han potenciat els concursos i accions turístiques i comercials, així com els diferents tallers de preparació i el concurs d’aparadors. “Animem al veïnat del nucli antic, però també de tota la ciutat i del Poble Nou del Delta, a abillar-se per la festa i guarnir els balcons de les cases”, seguia Martí. Pel que fa a les activitats als centres educatius, enguany es redefineixen els Jocs Tradicionals, que passaran a ser un dia lectiu.\nCom en les anteriors edicions també hi haurà activitats prèvies, des de tallers, visites guiades per divulgar el patrimoni històric i cultural o una exposició al Museu de les Terres de l’Ebre sobre els comerços de fa cent anys.\nA la festa del Mercat s’implantarà el projecte de gots reutilitzables amb tres punts de recollida i retorn, pel qual hi haurà la possibilitat d’utilitzar-los a les tavernes del casc antic. Tanmateix, s’habilitarà una zona de 10.000 metres quadrats per a autocaravanes.\nLa venda anticipada d’entrades per a les activitats de pagament s’activarà a principis de maig, tant en línia a amposta.cat/vendaentrades com de forma presencial a l’oficina de Cultura i Festes. Aviat es podrà consultar tota la informació i el programa de la Festa del Mercat aquí.


» Newsletter 17/desembre/2018\ndilluns 17 de desembre de 2018 | 65 visites\nAmb motiu de les festes nadalenques, la propera Newsletter de Federació serà el 14 de gener del 2019\nEl senyor Jordi Busquet com a president de la Federació de Mutualitats de Catalunya va participar en una trobada entre el professor Yunus, Premi Nobel de la Pau 2006 i les entitats de l'economia social i cooperativa i del Tercer Sector, per tractar sobre la contribució en la generació d'un nou model econòmic i social mitjançant la promoció de l'economia social i el tercer sector.\nNotícies relacionades: - La Vanguardia 6/11/2018: El Nobel de la Pau Muhammad Yunus serà el mentor de luxe del programa Emprendeverde. (ampliar) - La Contra de La Vanguardia 4/12/2018: Necessitem una nova manera de pensar. (ampliar) - Expansión 7/11/2018: Muhammad Yunus, Nobel de la Pau, subratlla el potencial de l'economia 'verda' a Espanya. (ampliar)\nEn el marc de les sessions formatives que organitza la Federació per a Juntes Directives i directius de mutualitats sobre Solvència II, el director general de la Federació, Cristóbal Sarrias, ha impartit el Curs de Solvència II per a Juntes Directives de mutualitats de previsió social a la seu de la Mutualitat del Carme de Cervera.\n· Mútua Terrassa celebra el tradicional concurs de postals de Nadal de l'àmbit de servei sociosanitari. (ampliar)\n· Mútua Terrassa ha signat un acord estratègic tecnològic amb General Electric Healthcare. (ampliar)\n· Mútua Terrassa lliura els premis als guanyadors de les beques de la Fundació Docència i Recerca. (ampliar)\nLa Federació posa a disposició de les mutualitats federades el Campus Mutualitats, on ofereix cursos de formació virtual sobre Solvència II i altres matèries d'interès per a les mutualitats. www.campusmutualitats.cat. En el campus també podran trobar diversa informació d'interès per a les mutualitats. Com a NOVETAT s'han introduit tres cursos disponibles mitjançant l'enllaç del campus.\n· El supervisor europeu d'assegurances adapta la regulació a la lluita contra el canvi climàtic. (Expansión 1/desembre/2018) · Una revolució digital per al negoci de les asseguradores. (Expansión 4/desembre/2018)\n· Eiopa actualitza les dades sobre l'ajustament simètric de novembre. (Eiopa 4/desembre/2018)\n· Butlletí d'Informació Trimestral d'Assegurances, corrresponent al segon trimestre 2018. (DGSFP)\n· Amice planteja la possiblitat d'impulsar una convergència reguladora mundial. (ampliar) · El capital alternatiu a la reassegurança creixerà per cobrir els riscos extrems. (ampliar)\n· El nombre d'intermediadors a Europa baixa un 4% anual des de 2013. (ampliar)\n· El Govern i els sindicats acorden reorganitzar la Seguretat Social en una estructura única. (Expansión 2/desembre/2018)\n· La UE tracta de salvar la reforma de l'euro per evitar futures crisis. (El Pais 3/desembre/2018)\n· Espanya està a la cua entre els països que menys incentiven fiscalment l'estalvi. (El Confidencial 7/desembre/2018)\n· Retorn a la incerta normalitat. (L'econòmic 9/desembre/2018)\n· Unit Linked: avantatges i riscos del producte financer que vol plantar cara als fons de pensions. (Expansión 9/desembre/2018)\n· Indicadors de conjuntura econòmica. Evolució de l'economia catalana i el seu entorn. (GenCat. cat desembre/2018)\n· Acord entre Generalitat i Ajuntament de Barcelona pel 30% d'habitatge social. (Taula d'entitats del Tercer Sector 14/desembrre/2018) · El Fundraising, una herramienta al servicio de la calidad del tercer sector. (El Confidencial 8/desembre/2018)\n· El retard de la jubilació i els robots salvaran les pensions. (El Economista 29/novembre/2018)\n· Companyia nord-americana d'assegurances implementarà blockchain per a plataforma de subrogació d'assegurances. (Coincrispy 10/desembre/2018)\n* Llei Orgànica 3-2018 de 5 de desembre de Protecció de dades personals i garanties dels drets digitals. (BOE)\n· Una nova rectificació evidència la divisió al Suprem sobre el 'compliance'. (Cinco días 6/desembre/2018)\n· Sis requisits perquè la indústria segueixi fent jubilacions parcials més avantatjoses. (Cinco días 10/desembre/2018)\n· Fiscalia proposa reforma per facilitar acords amb empreses i evitar judicis per delictes penals. (La Vanguardia 13/desembre/2018) · Resolució de 31 d'octubre de 2018, de la Presidència del Consorci de Compensació d'Assegurances, per la qual s'aproven els models del recàrrec a favor del Fons de Compensació de Danys Mediambientals i s'estableix el procediment de declaració i ingrés. (BOE) Resolució de 31 d'octubre de 2018, de la Presidència del Consorci de Compensació d'Assegurances, per la qual s'estableixen els terminis i el procediment de declaració i ingrés dels recàrrecs recaptats per les entitats aseguradoras. (BOE) ·Resolució TSF/2822/2018, de 29 de novembre, per la qual es determinen les activitats preventives que han de desenvolupar les mútues col·laboradores amb la Seguretat Social a Catalunya durant l'any 2019. (PDF)\nL'equip de Federació de Mutualitats us desitgem bones festes i un millor any nou!


Harmonització de l'actitud davant d'un auditori.\nCom assolir una llibertat al servei de l'acció.\nComprensió textual i comentari de textos.\nLa influència de la dixi en la lectura en viu.\nCom fer fàcils les connotacions i els sobreentesos.\nAprofundiment dels contextos dels textos.\nCom jugar amb la rítmica gestual.\nAnàlisi de les convencions i les contra-diccions.\nEl poema dit, entre la memòria i la llibertat.\nCom deixar-se traïcionar per la pròpia expressió en un poema.\nAnalitzar procediments i habilitats útils per a la recitació i l'adaptació de la lectura en directe.\nMillorar les capacitats de comunicació oral i aprofundir en l'experiència de dir poesia.\nExercicis d’estudi i interpretació de textos en grup (debat i tertúlia).\nTreball de les capacitats expressives corporals.\nObservació i anàlisi de rapsodes de tota mena.\nInvestigació de les possibilitats que ofereix un text poètic a l'hora de posar-lo dalt d'un escenari.\nTreball de preparació i realització d'un espectacle poètic.